paragraph_text: FIFA 08 je videoigra iz Electronic Artsova nogometnog FIFA serijala. Proizvođač je EA Canada, a izdavač EA Sports. FIFA 08 je u Japanu i Australaziji izašla 27. rujna 2007., u Europi 28. rujna, a u Sjedinjenim Američkim Državama 8. listopada 2007. Na konzolama PlayStation 3 i Xbox 360, FIFA 08 je imala napredniju grafiku igre, kao i različite komentatore u odnosu na inačice za druge platforme. Na Nintendu DS se nalazi manje klubova, stadiona, mogućnosti i dresova.